Komission asetus (EY) N:o 2028/2003, annettu 18 päivänä marraskuuta 2003, kolmansista maista tuotavan muun tavallisen vehnän kuin korkealaatuisen vehnän yhteisön tariffikiintiöiden avaamisesta ja hallinnointitavasta annetusta asetuksesta (EY) N:o 2375/2002 poikkeamisesta



Virallinen lehti nro L 301 , 19/11/2003 s. 0003 - 0004



Komission asetus (EY) N:o 2028/2003, annettu 18 päivänä marraskuuta 2003, kolmansista maista tuotavan muun tavallisen vehnän kuin korkealaatuisen vehnän yhteisön tariffikiintiöiden avaamisesta ja hallinnointitavasta annetusta asetuksesta (EY) N:o 2375/2002 poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1104/2003(2), ja erityisesti sen 12 artiklan 1 kohdan, ottaa huomioon Euroopan yhteisön ja Kanadan välisen sopimuksen tekemisestä kirjeenvaihtona GATT 1994 -sopimuksen XXVIII artiklan nojalla EY:n CXL-luettelossa mainittujen viljaa koskevien myönnytysten muuttamiseksi 19 päivänä joulukuuta 2002 tehdyn neuvoston päätöksen 2003/253/EY(3) ja erityisesti sen 2 artiklan, ottaa huomioon Euroopan yhteisön ja Amerikan yhdysvaltojen välisen sopimuksen tekemisestä kirjeenvaihtona GATT 1994 -sopimuksen liitteenä olevassa EY:n CXL-luettelossa mainittujen viljaa koskevien myönnytysten muuttamisen osalta 19 päivänä joulukuuta 2002 tehdyn neuvoston päätöksen 2003/254/EY(4) ja erityisesti sen 2 artiklan, sekä katsoo seuraavaa: (1) Komission asetus (EY) N:o 2375/2002(5), sellaisena kuin se on viimeksi muutettuna asetuksella (EY) N:o 1111/2003(6), koskee kolmansista maista tuotavan heikko- ja keskilaatuisen tavallisen vehnän tariffikiintiöiden avaamista ja hallinnointitapaa. Asetuksen (EY) N:o 2375/2002 3 artiklan 1 kohdassa säädetään, että 2981600 tonnin vuosittainen tuontikiintiö jaetaan kolmeen alakiintiöön: 572000 tonnia Yhdysvalloille, 38000 tonnia Kanadalle ja 2371600 tonnia muille kolmansille maille. (2) Vuoden 2003 kolmannen vuosineljänneksen alusta alakiintiön III, joka kattaa suurimman osan heikko- ja keskilaatuisen vehnän tuonnista yhteisön markkinoille, käyttö on heikentynyt huomattavasti suhteessa mainitun alakiintiön käyttöön vuoden 2003 alussa. Tämä johtuu Venäjän ja Ukrainan viljanviennin merkittävästä vähenemisestä, jonka syynä on tuotannon huomattava pieneneminen markkinointivuonna 2003/2004. (3) Koska Kanadan ja Yhdysvaltojen vehnäntuotanto on lisäksi palautunut tavanomaiselle tasolleen, niistä peräisin oleva vehnä on kilpailukykyisempää yhteisön markkinoilla markkinointivuoden 2003/2004 alussa. Alakiintiö II on nyt käytetty, ja merkittävimpien kansainvälisten markkinanoteerausten perusteella on todennäköistä, että myös alakiintiö I on käytetty kokonaan vuoden 2003 lopussa. (4) Yhteisön sisämarkkinoilla vehnäntuotanto on myös vähentynyt noin 10 miljoonalla tonnilla verrattuna edellisen markkinointivuoden tuotantoon, ja kyseistä vähenemistä ei voida korvata muilla rehuviljoilla. Tämä tilanne aiheuttaa jännitteitä vehnämarkkinoilla, erityisesti rehujen osalta. (5) Näin ollen jotta kaikkia alakiintiöitä käytettäisiin mahdollisimman paljon, olisi poikettava asetuksen (EY) N:o 2375/2002 3 artiklan 1 kohdan säännöksistä ja sallittava kaikkien kolmansien maiden käyttää alakiintiötä III tariffikiintiöjärjestelmän ensimmäisen käyttövuoden loppuun. Tällöin tässä alakiintiössä ei ole tarpeen edellyttää alkuperätodistuksen esittämistä. (6) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Poiketen siitä, mitä asetuksen (EY) N:o 2375/2002 3 artiklan 1 kohdan c alakohdassa säädetään, alakiintiö III on kaikkien kolmansien maiden käytettävissä. 2. Asetuksen (EY) N:o 2375/2002 11 artiklaa ei sovelleta tavallisen vehnän tuontiin alakiintiössä III. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 31 päivään joulukuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä marraskuuta 2003. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EUVL L 158, 27.6.2003, s. 1. (3) EUVL L 95, 11.4.2003, s. 36. (4) EUVL L 95, 11.4.2003, s. 40. (5) EYVL L 358, 31.12.2002, s. 88. (6) EUVL L 158, 26.6.2003, s. 21.